CELEX: 22016D0506
Language: bg
Date: 2015-02-25 00:00:00
Title: Решение на Съвместния комитет на ЕИП № 18/2015 от 25 февруари 2015 година за изменение на приложение II (Технически правила, стандарти, изпитвания и сертифициране) към Споразумението за ЕИП [2016/506]

7.4.2016   
               
               
                  BG
               
               
                  Официален вестник на Европейския съюз
               
               
                  L 93/30
               
            РЕШЕНИЕ НА СЪВМЕСТНИЯ КОМИТЕТ НА ЕИП
      № 18/2015
      от 25 февруари 2015 година
      за изменение на приложение II (Технически правила, стандарти, изпитвания и сертифициране) към Споразумението за ЕИП [2016/506]
      СЪВМЕСТНИЯТ КОМИТЕТ НА ЕИП,
      като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
      като има предвид, че:
      
                  (1)
               
               
                  Регламент (ЕС) № 518/2013 на Съвета от 13 май 2013 г. за адаптиране на Регламент (ЕО) № 1107/2009 на Европейския парламент и на Съвета във връзка с присъединяването на Република Хърватия (1) следва да бъде включен в Споразумението за ЕИП.
               
            
                  (2)
               
               
                  Споразумението за участие на Република Хърватия в Европейското икономическо пространство (2) („Споразумението за разширяване на ЕИП от 2014 г.“), подписано на 11 април 2014 г. в Брюксел, се прилага временно спрямо подписалите го страни от 12 април 2014 г. и поради това настоящото решение се прилага временно до влизането в сила на Споразумението за разширяване на ЕИП от 2014 г.
               
            
                  (3)
               
               
                  Поради това приложение II към Споразумението за ЕИП следва да бъде съответно изменено,
               
            ПРИЕ НАСТОЯЩОТО РЕШЕНИЕ:
      Член 1
      Към точка 13 (Регламент (ЕО) № 1107/2009 на Европейския парламент и на Съвета) от глава XV от приложение II към Споразумението за ЕИП се добавя следното:
      „, изменен със:
      
                  —
               
               
                  
                     32013 R 0518: Регламент (ЕС) № 518/2013 на Съвета от 13 май 2013 г. (ОВ L 158, 10.6.2013 г., стр. 72).“
               
            Член 2
      Текстовете на Регламент (ЕС) № 518/2013 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
      Член 3
      Настоящото решение влиза в сила на 26 февруари 2015 г., при условие че са внесени всички нотификации, предвидени в член 103, параграф 1 от Споразумението (*), или на датата на влизане в сила на Решение на Съвместния комитет на ЕИП № 203/2014 от 30 септември 2014 г. (3), или на датата на влизане в сила на Споразумението за разширяване на ЕИП от 2014 г., в зависимост от това коя от тези дати е по-късната.
      До влизането в сила на Споразумението за разширяване на ЕИП от 2014 г. настоящото решение се прилага временно от 26 февруари 2015 г., при условие че са внесени всички нотификации, предвидени в член 103, параграф 1 от Споразумението за ЕИП, или на датата, на която влиза в сила Решение на Съвместния комитет на ЕИП № 203/2014 от 30 септември 2014 г., в зависимост от това коя от тези дати е по-късната.
      Член 4
      Настоящото решение се публикува в раздела за ЕИП и в притурката за ЕИП към Официален вестник на Европейския съюз.
      
         Съставено в Брюксел на 25 февруари 2015 година.
         
            
               За Съвместния комитет на ЕИП
            
            
               Председател
            
            Gianluca GRIPPA
         
      
      
         (1)  ОВ L 158, 10.6.2013 г., стр. 72.
      
         (2)  ОВ L 170, 11.6.2014 г., стр. 5.
      
         (*)  Без посочени конституционни изисквания.
      
         (3)  ОВ L 202, 30.7.2015 г., стр. 57.